armvectores/hy_wikipedia_2023 huggingface dataset:
Մետրոպոլիտեն (այլ կիրառումներ)

Մետրոպոլիտեն եզրը կարող է օգտագործվել հետևյալ նշանակությամբ՝

Մետրոպոլիտեն - մետրո, քաղաքային արտափողոցային երկաթուղի ուղևորների զանգվածային շտապ փոխադրումների համար։
Մետրոպոլիտեն թանգարան - Նյու Յորքում, ԱՄՆ-ի ամենահարուստ գեղարվեստական հավաքածուն։
Մետրոպոլիտեն օպերա - Առաջատար օպերային թատրոն ԱՄՆ-ում՝ Նյու-Յորք քաղաքի Լինքոլնի կենտրոնում։
Մետրոպոլիտենյան ստանդարտ տարածքներ - վիճակագրական հաշվառման համար ԱՄՆ-ում ընդունված տերիտորյալ միավոր։
Դերբենդ

Անվան այլ կիրառումների համար տե՛ս՝ Դերբենդ (այլ կիրառումներ)Դերբենդ (ռուս.՝ Дербе́нт, ավարերեն՝ Дербенд, լեզգիներեն՝ Кьвевар, պարսկերեն՝ دربند` «Դարբանդ»-ից - «նեղ դարպասներ»), հին հայկական անվանումը՝ Աղվանից դուռ, քաղաք Դաղստանում, Ռուսաստան։ Դերբենդը Ռուսաստանի ամենահարավային քաղաքն է։
Քաղաքը համարվում է աշխարհի ներկայումս բնակեցված հնագույն քաղաքներից մեկը և Ռուսաստանի հնագույն քաղաքը։ Առաջին բնակավայրերն ի հայտ են եկել բրոնզի դարում` մ. թ. ա. 4-րդ հազարամյակի վերջում։ Դերբենդի հին` Կասպիական դարպասներ անվանումն առաջին անգամ հիշատակվում է մ. թ. ա. 6-րդ դարում։ 
Հիմնադրվել է Սասանյան Իրանի կողմից որպես պատնեշ ընդդեմ հյուսիսային ցեղերի հարձակումների։ Հայկական պատմագրությունում քաղաքը հաճախ կոչվել է Ճորա պահակ։


== Հայերը Դերբենդում ==
Դերբենդում հայերը հիշատակվում են 11-րդ դարից։ Միջնադարյան Դերբենդում եղել է հայկական համայնք, որը համալրվել է Արևելյան Անդրկովկասից հայ բնակչության ներհոսքի հետևանքով։ Որոշ արաբական աղբյուրներում Դերբենդը անվանվում է «Հայկական քաղաք»։ Սակայն 18-րդ դարի սկզբին Պետրոս I-ի Կասպիական արշավանքի և 18-րդ դարի վերջին գեներալ Զուբովի արշավանքից հետո Դերբենդի և մերձակա գյուղերի հայերը նահանջող ռուսական զորքերի հետ հեռացել են՝ չցանկանալով մնալ Սեֆյանների լծի տակ։
19-րդ դարի սկզբին (Դաղստանը Ռուսաստանին միանալուց հետո) Դերբենդում սկսել է վերականգնվել հայկական համայնքը։ Բացի նախկին Սուրբ Ամենափրկիչ եկեղեցուց, 1870-ին կառուցվել է Սուրբ Աստվածածին հայկական եկեղեցին։ 19-րդ դարի 2-րդ կեսին բացվել են հայկական ծխական և Մարիամյան իգական դպրոցները։ 1913-ին Դերբենդում ապրում էր մոտ 3 հազար հայ։


== Ծանոթագրություններ ==
Մոնտգոմերի շրջան (Կենտուկի)

Անվան այլ կիրառումների համար տե՛ս՝ Մոնտգոմերի շրջան (այլ կիրառումներ)Մոնտգոմերի շրջան (անգլ.՝ Montgomery County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 515 կմ² է, բնակչությունը՝ 26.499 մարդ (2010 թ. տվյալներով)։ Շրջկենտրոնն է Մաունտ Ստերլինգ բնակավայրը։ Կազմավորվել է 1796 թ.։
Արլինգտոն (այլ կիրառումներ)

Արլինգտոն (անգլ.՝ Arlington)

Արլինգտոն (Մինեսոտա) - քաղաք ԱՄՆ-ի Մինեսոտա նահանգում։
Արլինգտոն (Տեխաս) - քաղաք ԱՄՆ-ի Տեխաս նահանգում։
Բերնրիդ (Ներքին Բավարիա)

Անվան այլ կիրառումների համար տե՛ս՝ Բերնրիդ (այլ կիրառումներ)Բերնրիդ (գերմ.՝ Bernried), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դեգենդորֆ շրջանի կազմի մեջ։ Բնակչությունը 4892 մարդ է (2010 թվականի դեկտեմբերի 31–ի տվյալներով)։ Զբաղեցնում է 39,47 կմ² տարածք։ Պաշտոնական կոդ՝ 09 2 71 116։
Կոմունան ստորաբաժանվում է 2 գյուղական համայնքի։


== Ծանոթագրություններ ==


== Արտաքին հղումներ ==
Պաշտոնական կայք
Էմանսիպացիա

Էմանսիպացիա (լատ.՝ emancipatio), տարբեր տեսակի հակումներից հրաժարվելը, սահմանափակումների դադարեցում, համապատասխան իրավունքների և պարտականությունների ձեռք բերում։
Բառը առաջացել է լատիներեն emancipare բայից, որը նշանակում է երեխային ազատել հայրական իշխանությունից, իսկ ավելի լայն իմաստով՝ հրաժարվել որևէ լիազորություններից կամ սեփականություններից, դրանք փոխանցվում են այլ անձի։ Նման գործողությունը, եղել է իրավական ակտ, որը արձանագրվել էր դեռևս Տասներկու աղյուսակներում և կոչվում էր emancipatio:
Ավելի ուշ էմանսիպացիայի մասին օրենք կար ոչ միայն հռոմեական իրավունքում, այլ նաև՝ գերմանականում։ 19-րդ դարի վերջին և 20-րդ դարի սկզբին երեխաների էմանսիպացիա հասկացությունը սկսեցին հասկանալ, որպես աղքատ երեխաների (ինչպես նաև մեծահասակների) ազատագրում՝ իրենց աշխատուժի շահագործումից։


== Անչափահասների էմանսիպացիա ==
Անչափահասների էմանսիպացիան, մինչև տասնվեց տարեկան երեխաներին դատարանի որոշամբ գործունակ համարելն է։
Ռուսաստանի քաղաքացիություն ունեցող անչափահասների իրավունքների օրենսգրքում ասվում է, որ տասնվեց տարեկանը լրացած երեխան կարող է համարվել գործունակ, եթե նա աշխատում է աշխատանքային համաձայնագրով՝ ծնողների կամ խնամակալի համաձայնությամբ։


== Կանանց էմանսիպացիա ==

Կանանց էմանսիպացիան իրենից ներկայացնում է կանանց հավասար իրավունքների հավասարությունը սոցիալական, աշխատանքային և կենցաղային կյանքում։ Հավասարությունը պահանջում է կանանց կրթություն ստանալու, ընտրելու և որպես կառավարության մարմին ընտրվելու, աշխատելու և հավասարաչափ աշխատավարձ ստանալու իրավունքները։


== Տղամարդկանց էմանսիպացիա ==
Տղամարդկանց էմանսիպացիան իրենից ներկայացնում է վերջնական ազատումը ընդհանուր տուրքերից և հավասարությունը կանանց և տղամարդկանց միջև։


== Հոմոսեքսուալների էմանսիպացիա ==
ԼԳԲՏ շարժումը իրենից ներկայացնում է գոմո- ու բիսեքսուալության դեկրիմինալիզացիան և դեպատոլոգիազացիան, ինչպես նաև ընտանեկան իրավունքների և հասարակությունում խտրականությունից պաշտպանման իրավունքների ստացումը։


== Հրեաների էմանսիպացիա ==
Հրեաների էմանսիպացիան իրեից ներկայացնում է կրոնական միավորի իրավունքների սահմանափակումներից ազատագրման գործընթացը։


== Ստրուկների էմանսիպացիա ==
Ստրուկների էմանսիպացիան պահանջում է իրենց ազատ մարդ հռչակել։


== Ծանոթագրություններ ==


== Գրականություն ==
Нечаев В. М. (1890–1907)։ «Эмансипация»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ 
«Эмансипация женщин»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Արտաքին հղումներ ==
Karl Marx as a Philosopher of Human Emancipation
Майнхоф У. Ложное сознание / Ульрика Майнхоф // Скепсис : научно-просветительский журнал.
Холл А. Женщины-нацистки в стане Гитлера / Аллен Холл // Daily Mail. — 12.02.2009.
Ռադիչի (գյուղ, Եմելչևի շրջան)

Անվան այլ կիրառումների համար տե՛ս՝ ՌադիչիՌադիչի (ուկրաիներեն՝ Радичі), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Ռադիչի գյուղում բնակվում էր 197 մարդ։ Բնակավայրը զբաղեցնում է 0,618 կմ² տարածք։ Բնակչության խտությունը կազմում էր 318,77 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կարաչարովո (գյուղ, Դորոգոբուժսկի շրջան)

Կարաչարովո (ռուս.՝ Карачарово), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(1496) Տուրկու

(1496) Տուրկու (անգլ.՝ Turku), աստերոիդ աստերոիդների հիմնական գոտում։ Հայտնաբերվել է 1938 թվականի սեպտեմբերի 22-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,20543 ա. մ., առավելագույնը մոտենում է 1,8464 ա. մ. հեռավորության վրա և հեռանում 2,5644 ա. մ.։ Արեգակի շուրջ մեկ ամբողջական պտույտ է կատարում 1196,3 երկրային օրվա ընթացքում, իր ուղեծրով շարժվելով միջինում 0,300929 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,5° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1496) Տուրկու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պերճ Սարգսյան

Պերճ Աշոտի Սարգսյան (մարտի 2, 1922(1922-03-02), Մոսկվա, Խորհրդային Ռուսաստան - մարտի 30, 1970(1970-03-30), Մոսկվա, ԽՍՀՄ), ռեժիսոր-մուլտիպլիկատոր, նկարիչ-բեմադրող, նկարիչ-գծագրող։


== Կենսագրություն ==
Ծնվել է 1922 թվականի մարտի 2-ին, Մոսկվայում։ Մասնակցել է Հայրենական մեծ պատերազմին։ Աշխատել է «ՏԱՍՍ-ի պատուհաններ» (Окна ТАСС-a) գործակալությունում՝ որպես նկարիչ, ստեղծել հայրենասիրության թեմայով մի շարք պաստառներ։
1951 թվականին ավարտել է Մոսկվայի կինեմատոգրաֆիայի համամիութենական պետական ինստիտուտի գեղարվեստական ֆակուլտետը։
Ընդունվել է աշխատանքի «Սոյուզմուլտֆիլմ» կինոստուդիայում։ 1952 թվականից աշխատել է որպես բեմադրող նկարիչ, իսկ 1965 թվականից՝ որպես ռեժիսոր (ըստ որոշ աղբյուրների՝ 1965 թվականից մինչև իր մահը եղել է «Սոյուզմուլտֆիլմ»-ի տնօրենը)։ Աշխատել է և միաժամանակ դասավանդել նկարիչ-մուլտիպլիկատորներին։ Բացի այդ, նկարազարդել է մի շարք մանկական գրքեր։
Մահացել է Մոսկվայում, 1970 թվականի մարտի 30-ին, 49 տարեկան հասակում։


== Ֆիլմագրություն ==


=== Ռեժիսոր ===
1965 թ.-Տաք քարը
1967 թ.-Կախարդ դարբինը


=== Բեմադրող նկարիչ ===
1953 թ.-Խիզախ Պակը
1956 թ.-Արագիլ
1957 թ.-Ինչ-որ թագավորությունում
1957 թ.-Մեր արևը
1960 թ.-Ոսկե փետուրը
1961 թ.-Չիպոլինո
1963 թ.-Բաժնետերեր & co


== Գրականություն ==
Сергей Капков Энциклопедия отечественной мультипликации. — М.: Алгоритм, 2006. — 816 с. — 3000 экз. — ISBN 5-9265-0319-4 с. 572.


== Ծանոթագրություններ ==


== Արտաքին հղումներ ==
Perch Sarkisyan (1922–1970) (անգլ.) Internet Movie Database կայքում
Перч Ашотович Саркисян на сайте «Аниматор.ру»
Перч Саркисян — Энциклопедия отечественного кино(չաշխատող հղում)
Մանանեխ (անձնանուն)

Անվան այլ կիրառումների համար տե՛ս՝ Մանանեխ (այլ կիրառումներ)Մանանեխ, հայկական իգական անուն։ Ըստ Հրաչյա Աճառյանի՝ առաջացել է կամ հայերեն մանանեխ բառից կամ աղավաղված է մանանա բառից։ Հիշատակվել է մեկ անգամ 1652 թվականին և մեկ անգամ էլ առանց թվականի։


== Ծանոթագրություններ ==
Մատչինո (Կոզելսկի շրջան)

Մատչինո գյուղ Կոզելսկի շրջանում Կալուգայի մարզ։
Գտնվում է Կոզելսկ քաղաքից 13 կմ դեպի հարավ-արևմուտք։


== Բնակչություն ==
2010 թվականի մարդահամարի տվյալներով բնակչությունը կազմում է 52 մարդ։


== Արտաքին հղումներ ==
Գյուղ Մատչինո
Карта N-36-24 Archived 2013-05-02 at the Wayback Machine. Մասշտաբը 1։200000։
Քարաքայա ջրամբար

Քարաքայա ջրամբար (թուրքերեն՝ Karakaya Barajı), խոշոր ջրամբար Թուրքիայում։ Գտնվում է Դիարբեքիրի մարզում։ Կառուցված է Եփրատ գետի վրա։ Ջրամբարի կառուցումը ավարտվել է 1987 թվականին։ Ջրամբարը համարվում է Հարավարևելյան Անատոլիայի ջրամբարային նախագծի թվով 21 ջրամբարներից մեկը (թուրքերեն՝ Güneydoğu Anadolu Projesi, GAP): Հիդրոէլեկտրակայան- ջրամբարը ստանում է էլեկտրաէներգիա 300 մեգավատտ հզորությամբ վեց գեներատորներից, որոնք ընդհանուր առմամբ ունեն 1800 մեգավատտ հզորություն։


== Ծանոթագրություններ ==


== Գրականություն ==
Bogumil Terminski Development-Induced Displacement and Resettlement: Theoretical Frameworks and Current Challenges / Research Paper. — Geneva, 2012.


== Արտաքին հղումներ ==
Official GAP web site
Built by Brown Boveri & Co., Ltd Archived 2009-10-13 at the Wayback Machine.
Karakaya Barajı Yıllık Elektrik Üretim Bilgileri
Դորոշենկովո (գյուղ, Յամպոլի շրջան)

Անվան այլ կիրառումների համար տե՛ս՝ ԴորոշենկովոԴորոշենկովո (ուկրաիներեն՝ Дорошенкове), գյուղ Ուկրաինայի Սումիի մարզի Յամպոլի շրջանում։
2001 թվականի տվյալներով Դորոշենկովո գյուղում բնակվում էր 11 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սպինոնե ալ Լագո

Սպինոնե ալ Լագո (իտալերեն՝ Spinone al Lago), կոմունա Իտալիայում, տեղակայված է Լոմբարդիա մարզի Բերգամոյի գավառում։
Բնակչությունը՝ 970 մարդ։ Խտությունը կազմում է 970 մարդ/կմ²։ Տարածքը ՝ 5 կմ²։ Փոստային ինդեքս՝ 24060։ Հեռախոսային կոդ՝ 035։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
կայքի կարգավորում (իտալ.)(չաշխատող հղում)
Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Քաղաքի վարչակազմ ==
Հեռախոսահամար։ 035 810051
Էլեկտրոնային հասցե։ info@comune.spinone-al-lago.bg.it
Պաշտոնական կայք։ http://www.comune.spinone-al-lago.bg.it/ Archived 2018-05-09 at the Wayback Machine.


== Ծանոթագրություններ ==
Բերգեն (Միջին Ֆրանկոնիա)

Անվան այլ կիրառումների համար տե՛ս՝ Բերգեն (այլ կիրառումներ) Բերգեն (գերմ.՝ Bergen), կոմունա Գերմանիայում, Բավարիայի տարածքում։
Մտնում է Վայսենբուրգ Գունցենհաուզեն շրջանի կազմի մեջ։ Ալտմյուլտալի ենթակայության տակ է։ Բնակչությունը 1129 մարդ է (2010 թվականի դեկտեմբերի 31–ի տվյալներով)։ Զբաղեցնում է 19,91 կմ² տարածք։ Պաշտոնական կոդը՝ 09 5 77 115։
Կոմունան բաժանված է 5 գյուղական շրջանների։


== Ծանոթագրություններ ==


== Արտաքին հղումներ ==
Պաշտոնական էջ Archived 2007-09-27 at the Wayback Machine.
Իզաբել Լուկաս

Իզաբել Լուկաս (անգլ.՝ Isabel Lucas, հունվարի 29, 1985(1985-01-29), Մելբուռն, Ավստրալիա), ավստրալիացի դերասանուհի։


== Կենսագրություն ==
Իզաբել Լուկասը ծնվել է 1985 թվականի հունվարի 29-ին Ավստրալիայի Վիկտորիա նահանգի Մելբուրն քաղաքում։ Հայրն ավստրալիացի է, մայրը՝ շվեցարուհի։ Վեց տարեկանում Իզաբելը ընտանիքի հետ մեկ տարով տեղափոխվել է Շվեյցարիա։ Ավստրալիա վերադառնալուց հետո քրոջ հետ ավարտել է Աբիրուի միջնակարգ դպրոցը, որտեղ եվրոպացիներից բացի սովորում էին նաև աբորիգենների երեխաները։ Ապա Իզաբելը Վիկտորիայի արվեստի քոլեջում և Քվինսլենդի տեխնոլոգիական համալսարանում ուսումնասիրել է դրամատիկ արվեստը։ 2008 թվականին նա տեղափոխվել է Լոս Անջելես։
Ֆիլմում առաջնաելույթ է ունեցել 2003 թվականին՝ նկարահանվելով «Home and Away» ավստրալիական հեռուստասերիալում։ Հայտնի է դարձել «Տրանսֆորմերներ։ Ընկածների վրեժը» և «Լույսի մարտիկները» ֆիլմերում ունեցած մասնակցության շնորհիվ։ Նկարահանվել է նաև բրիտանացի երգիչ Էդ Շիրանի «Give Me Love» երգի տեսահոլովակում։


== Անվանակարգեր և մրցանակներ ==
2004 թվականին «Ամենահայտնի նոր կանացի տաղանդ» կատեգորիայում արժանացել է «Logie Awards» մրցանակի։
2009 թվականին «Լավագույն դերասանուհի» կատեգորիայում արժանացել է «Scream» մրցանակի։
2010 թվականին «Լավագույն պահ» կատեգորիայում առաջադրվել է «MTV Movie Awards» մրցանակին։
2011 թվականին «Վաղվա դերասանուհի» կատեգորիայում արժանացել է «Երիտասարդ Հոլիվուդ» մրցանակի։


== Ֆիլմագրություն ==


== Ծանոթագրություններ ==
(496) Գրիֆիա

(496) Գրիֆիա (անգլ.՝ Gryphia), աստերոիդ աստերոիդների հիմնական գոտում։ Հայտնաբերվել է 1902 թվականի հոկտեմբերի 25-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,198752 ա. մ., առավելագույնը մոտենում է 2,025 ա. մ. հեռավորության վրա և հեռանում 2,3725 ա. մ.։ Արեգակի շուրջ մեկ ամբողջական պտույտ է կատարում 1190,87 երկրային օրվա ընթացքում, իր ուղեծրով շարժվելով միջինում 0,302301 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,79° անկյուն։
Գրիֆիա աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(496) Գրիֆիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հրազդան (թերթ, Երևան)

Անվան այլ կիրառումների համար տե՛ս՝ Հրազդան (այլ կիրառումներ)«Հրազդան», գրական, հասարակական և տնտեսական օրաթերթ։ Լույս է տեսել 1908-1909 թվականներին, Երևանում։ Հրատարակիչ խմբագիր՝ Ա. Տեր-Հակովբյանց։ Լուսաբանել է երևանյան կյանքը, բարձրացրել քաղաքի տնտեսական և սանիտարական վիճակի հետ կապված հարցեր։ «Գավառական կյանք» բաժնում պատմել է գյուղերում դպրոցական գործի դրվածքի, վարակիչ հիվանդությունների դեմ պայքարի միջոցների, գինեգործության, բամբակագործության և այլ հարցերի մասին։ 
Թերթը լուրեր է տպագրել նաև Իրանի, Թուրքիայի, Կովկասի հայաբնակ վայրերից, անդրադարձել Արևմտյան Հայաստանի իրավիճակին։ Գրական բաժնում զետեղել է պատմվածքներ, բանաստեղծություններ, գրախոսականներ։
Բերյոզովսկի գյուղական խորհուրդ (Գրեբյոնկովսկի շրջան)

Բերյոզովսկի գյուղական խորհուրդ  (ուկրաիներեն՝ Березівська сільська рада), Ուկրաինայի Պոլտավայի մարզի Գրեբենկովսկի շրջանում։
2001 թվականի տվյալներով Բերյոզովսկի գյուղական խորհրդում բնակվում էր 906 մարդ։ Բնակավայրը զբաղեցնում է 31,14 կմ² տարածք։ Բնակչության խտությունը կազմում էր 29,10 մարդ/կմ²։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Հանքափորվածք

Հանքափորվածք հանքային աշխատանքների հետևանքով երկրակեղևում առաջացած արհեստական կառույցներ։ Ըստ երկրի մակերևույթի նկատմամբ ունեցած դիրքի հանքափորվածքները լինում են բաց (առու, խրամ, կիսախրամ) և ստորգետնյա։ Հանքափորվածքները զանգվածից սահմանափակող և աշխատանքների հետևանքով տեղափոխվող ապարի մակերևույթն անվանում են փորվածքաճակատ։
Մ.թ.ա. 403


== Դեպքեր ==


== Ծնունդներ ==


== Մահեր ==
Լաղանա

Լաղանա, գյուղ Օսմանյան կայսրությունում, Տրապիզոնի վիլայեթի Աքչեաբադի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Արևելյան Ադրբեջան

Արևելյան Ադրբեջան (պարսկերեն՝ آذربایجان شرقی Âzarbâyjân-e Šarqi, կարդ.՝ Ազարբայջան-ե շարղի), Իրանի 31 օսթաններից մեկը։ Գտնվում է երկրի հյուսիս-արևմուտքում՝ Իրանական Ադրբեջանում, հյուսիսից սահմանակցում է Ադրբեջանին, Հայաստանին և Արցախի Հանրապետությանը, արևելքից՝ Արդաբիլ օսթանին, հարավից՝ Զանջան օսթանին, իսկ արևմուտքից՝ Արևմտյան Ադրբեջան օսթանին։ Բնակչությունը 3,909,652 մարդ` ըստ 2016 թվականի տվյալների։ Օսթանի վարչական կենտրոնը Թավրիզ քաղաքն է։


== Աշխարհագրություն ==
Արևելյան Ադրբեջանը զբաղեցնում է 45 650 կմ² տարածք։ Վարչականորեն բաժանվում է 21 շահրեստանների։


== Պատմություն ==
Ստեղծվել է 1950 թվականին՝ նախկին Ադրբեջան օսթանի արևմտյան և արևելյան մասերի բաժանվելու արդյունքում։


== Տես նաև ==
Օսթան Արևմտյան Ադրբեջան


== Ծանոթագրություններ ==


== Հղումներ ==
Արևելյան Ադրբեջանի նահանգապետարանի պաշտոնական կայք Archived 2011-03-03 at the Wayback Machine. (պարսկերեն)
Ադրբեջան շրջանի պատկերներ (անգլերեն)
UNESCO-ի Կենսոլորտի Ռեզերվ -Արասբարանի մասին Archived 2006-10-10 at the Wayback Machine. (անգլերեն)
UNESCO-ի Կենսոլորտի Ռեզերվ -Ուրմիա լճի մասին Archived 2006-05-21 at the Wayback Machine. (անգլերեն)
Արևելյան Ադրբեջանի Հետազոտական Այգու ցանցի պորտալը Archived 2015-02-21 at the Wayback Machine. (պարսկերեն)
Տրեմբակ (Ստորին Հռենոսի գավառ)

Տրեմբակ (ֆր.՝ Trimbach), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 492 մարդ, բնակչության խտությունը` 124.87 մարդ/կմ²։ Բնակավայրը զբաղեցնում է 3.94 կմ² տարածք։


== Աշխարհագրություն ==
Գտնվում է Փարիզ քաղաքից 420 կմ արևելք, Ստրասբուրգ քաղաքից` 45 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 335 աշխատունակ (15-64 տարեկան)  բնակիչ, որոնցից ակտիվ էին 267-ը, իսկ ոչ ակտիվները` 68։ Ակտիվության ցուցանիշը կազմում է 79,7 %։ 267 աշխատունակ մարդկանցից աշխատել է 250 անձ (141 տղամարդ և 109 կին)։ Գործազուրկ են եղել 17 անձ (6 տղամարդ և 11 կին)։ 68 անաշխատունակներից 29-ը եղել են աշակերտներ կամ ուսանողներ, 21-ը` թոշակառուներ, իսկ 18-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գալիլեա (Մինաս Ժերայս)

Անվան այլ կիրառումների համար տե՛ս՝ Գալիլեա (այլ կիրառումներ)Գալիլեա (պորտ.՝ Galiléia), համայնք Բրազիլիայում՝ Մինաս Ժերայս նահանգի կազմում։ Գտնվում է Վալի դու Րիու Դոսի նահանգի Կենտրոնական մասում։ Մտնում է Գովերնադոր Վալադարիս գավառի կազմի մեջ։ Բնակչությունը կազմում է 6708 մարդ՝ 2006 թվականի տվյալներով։ Գրավում է 721,317 կմ2 տարածք։ Բնակչության խտությունը կազմում է՝ 9,3 մարդ/կմ2։


== Պատմություն ==
Քաղաքը հիմնադրվել է 1948 թվականի դեկտեմբերի 8-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 21.407.017,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 3.079,26 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,688 (տվյալները ՄԱԿ-ի զարգացման ծրագրի)։
Շամբ (գետ)

Անվան այլ կիրառումների համար տե՛ս՝ Շամբ (այլ կիրառումներ)Շամբ, գետ Հայաստանի Սյունիքի մարզում, Որոտանի ձախ վտակը։ Սկիզբ է առնում Սյունիքի բարձրավանդակի Իշխանասար լեռնազանգվածի հարավային լանջից՝ 2780 մ բարձրությունից։ Երկարությունը 11,4 կմ է, ջրհավաք ավազանը՝ 22 կմ²։ Գետահովիտը ստորին հոսանքում V-աձև է։ Սնումը հիմնականում ձնաանձրևային է, վարարումը՝ ապրիլ-հունիսին։ Տարեկան միջին ծախսը 0,22 մ³/վ է։ Գետաբերանում է Շամբի ջրամբարը։ Ջրերն օգտագործվում են ոռոգման նպատակով։


== Ծանոթագրություններ ==
(1851) Լոկրուտ

(1851) Լոկրուտ (անգլ.՝ Lacroute), աստերոիդ աստերոիդների հիմնական գոտում։ Հայտնաբերվել է 1950 թվականի նոյեմբերի 9-ին Լուի Բոյերի կողմից Ալժիրում։
Միջին հեռավորությունը Արեգակից կազմում է 3,100519 ա. մ., առավելագույնը մոտենում է 2,4995 ա. մ. հեռավորության վրա և հեռանում 3,7015 ա. մ.։ Արեգակի շուրջ մեկ ամբողջական պտույտ է կատարում 1994,11 երկրային օրվա ընթացքում, իր ուղեծրով շարժվելով միջինում 0,180531 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,67° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1851) Լոկրուտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սյուրյունզյակ

Սյուրյունզյակ (ռուս.՝ Сюрюнзяк), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Վիչեգդա գետի ձախ ափին՝ 43 կմ հեռավորության վրա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  10010200612111100019492
Հիդրոլոգիական ուսումնասիրությունների կոդը - 111101949
Ավազանի կոդը - 10.01.02.006
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վոյնովկա (այլ կիրառումներ)

Վոյնովկա, կարող է վերաբերել՝

Վոյնովկա - գյուղ, Ուկրաինայի Կիրովոգրադի մարզի Ալեքսանդրիայի շրջանում
Վոյնովկա - գյուղ, Ուկրաինայի Կիրովոգրադի մարզի Նովոուկրաինկայի շրջանում
Գինիշիկաձոր

Գինիշիկաձոր, գետակ և ձորահովիտ Հայաստանի Եղեգնաձորի շրջանում, Արաքսի ձախակոմյան վտակ Արփայի օժանդակը։


== Ծանոթագրություններ ==
Կադիլի (Ելիզավետպոլի գավառ)

Կադիլի, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։ Գտնվում է Ելիզավետպոլ քաղաքից 30 կմ հյուսիս-արևմուտք, Կուրի աջ կողմում։
Բնակչության մասին տեղեկություններ հայտնի չեն։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Դեբալցևո

Դեբալցևո (ուկրաիներեն՝ Дебальцеве), քաղաք Ուկրաինայի Դոնեցկի մարզի Դեբալցևոյի քաղաքային խորհուրդում, մարզային նշանակության քաղաք։ Հիմնադրվել է 1878 թվականին։
2012 թվականի տվյալներով Դեբալցևո քաղաքում բնակվում էր 26 026 մարդ։ Բնակավայրը զբաղեցնում է 24,2 կմ² տարածք։ Բնակչության խտությունը կազմում էր 1250 մարդ/կմ²։


== Ծանոթագրություններ ==


== Արտաքին հղումներ ==
Պաշտոնական կայք Archived 2015-04-27 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Չերվոնայա Դոլինա (գյուղ, Դվուրեչենսկի շրջան)

Անվան այլ կիրառումների համար տե՛ս՝ Չերվոնայա ԴոլինաՉերվոնայա Դոլինա (ուկրաիներեն՝ Червона Долина), գյուղ Ուկրաինայի Խարկովի մարզի Դվուրեչենսկի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ամին Տաբատաբաի

Մոհամմադ Ամին Տաբատաբաի (փետրվարի 5, 2001(2001-02-05), Թեհրան, Իրան), իրանցի շախմատիստ, գրոսմայստեր (2018)։


== Կենսագրություն ==
Ամին Տաբատաբաին ծնվել է 2001 թվականին, Թեհրանում։ 2015 թվականին ստացել է միջազգային վարպետի կոչում։ 2018 թվականին Մոսկվայում անցկացվող Աերոֆլոտ օփեն  ամենամյա շախմատային փառատոնի ընթացքւմ լրացրել է գրոսմայստերի նորմը։ Նույն թվականի դեկտեմբերին մասնակցել է Ասիայի շախմատի առաջնությանը, 9 հնարավորից վաստակել 6,5 միավոր, զբաղեցրել երկրորդ տեղը և ձեռք բերել 2019 թվականի Շախմատի աշխարհի գավաթի ուղեգի։
Իրանցի շախմատիստը մասնակցում է 2021 թվականի Շախմատի աշխարհի գավաթի մրցաշարին։


== Վարկանիշի փոփոխության գրաֆիկ ==


== Ծանոթագրություններ ==


== Արտաքին հղումներ ==
Ամին Տաբատաբաիի պարտիաները chessgames.com կայքում (անգլ.)
Ամին Տաբատաբաիի անձնական քարտը ՖԻԴԵ-ի կայքում (անգլ.)]
Ամին Տաբատաբաիի անձնական քարտը 365chess.com
Կադինի

Կադինի (էստ․՝ Kadõni), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 1 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վոխտոմա (այլ կիրառումներ)

Վոխտոմա, կարող է վերաբերել.

Վոխտոմա - գետ Ռուսաստանում, հոսում է Վոլոգդայի մարզում։ Գետաբերանը տեղակայված է Յուզա գետի աջ ափին 11 կմ հեռավորության վրա։ Գետի երկարությունը 56 կմ է։
Վոխտոմա - գետ Ռուսաստանում, հոսում է Վոլոգդայի մարզում։ Գետաբերանը տեղակայված է Վիգա գետի ձախ ափին՝ 3 կմ հեռավորության վրա։ Գետի երկարությունը 25 կմ է։
Մհեր Մարգարյան

Մհեր Մարգարյան (նոյեմբերի 4, 1974(1974-11-04), Երևան, Հայկական ԽՍՀ, ԽՍՀՄ), հայ միջազգայնագետ-պատմաբան։ ՄԱԿ-ում Հայաստանի դեսպան, մշտական ներկայացուցիչ։ Հայաստանի արտակարգ դեսպանորդ և լիազոր նախարար։


== Կենսագրություն ==
Մհեր Մարգարյանը ծնվել է 1974 թվականի նոյեմբերի 4-ին, Երևանում։ 1991-1996 թվականներին սովորել է Երևանի պետական համալսարանի պատմության ֆակուլտետի միջազգային հարաբերությունների բաժնում՝ ստանալով միջազգայնագետ-պատմաբանի որակավորում, 1996-1999  թվականներին եղել է ԵՊՀ պատմության ֆակուլտետի Նորագույն պատմության ամբիոնի ասպիրանտ։ 2000 թվականին ուսանել է Թաֆթս համալսարանի Ֆլեթչերի իրավունքի և դիվանագիտության դպրոցում, 
2005 թվականին մասնագիտական վերապատրաստում է անցել Ջ․ Մարշալի անվան Եվրոպական կենտրոնի «Ահաբեկչության դեմ պայքարի և անվտանգության խնդիրների ծրագիր» դասընթացի շրջանակներում (Գարմիշ-Պարտենկիրխեն, Գերմանիա), 2011 թվականին ուսանել է Եվրոպական ուսումնասիրությունների Եվրոպայի քոլեջում (Բրյուգե, Բելգիա)։
Աշխատանքային գործունեությունը սկսել է ՀՀ արտաքին գործերի նախարարությունից, որտեղ 1998-2001 թվականներին եղել է Միջազգային կազմակերպությունների վարչության ՄԱԿ-ի բաժնի կցորդ, երրորդ քարտուղար, 2001-2004 թվականներին՝ ՀՀ մշտական ներկայացուցիչ Միավորված ազգերի կազմակերպությունում (Նյու Յորք, ԱՄՆ), երկրորդ քարտուղար, 2005-2006 թվականներին՝ ՀՀ արտաքին գործերի նախարարության Միջազգային կազմակերպությունների վարչության ՄԱԿ-ի բաժնի վարիչ, 
2006-2009 թվականներին՝ Լոնդոնում ՀՀ դեսպանատան առաջին քարտուղար (Միացյալ Թագավորություն), 2009-2015 թվականներին՝  ՀՀ արտաքին գործերի նախարարության Եվրոպայի վարչության Եվրոպական միության բաժնի վարիչ, 2015-2017 թվականներին՝ Ժնևի ՄԱԿ գրասենյակում և այլ միջազգային կազմակերպություններում ՀՀ մշտական ներկայացուցչության Արտակարգ դեսպանորդ և լիազոր նախարար (Ժնև, Շվեյցարիա), 2017-2018 թվականներին՝ ՄԱԿ-ում Հայաստանի Հանրապետության մշտական ներկայացուցչի տեղակալ (Նյու Յորք, ԱՄՆ)։ ՀՀ նախագահի 2018 թվականի օգոստոսի 13-ի հրամանագրով նշանակվել է Միավորված ազգերի կազմակերպությունում Հայաստանի Հանրապետության մշտական ներկայացուցիչ (նստավայրը՝ Նյու Յորք)։


== Դիվանագիտական աստիճան ==
Ունի ՀՀ արտակարգ և լիազոր դեսպանի դիվանագիտական աստիճան։


== Ընտանիք ==
Ամուսնացած է, ունի երկու դուստր։


== Ծանոթագրություններ ==


== Արտաքին հղումներ ==
ՄԱԿ-ում ՀՀ մշտական ներկայացուցիչ Մհեր Մարգարյանի հարցազրույցը «Panorama.am» լրատվականին
Լուսնթագ (այլ կիրառումներ)

Լուսնթագ, կարող է վերաբերել՝

Լուսնթագ - հայկական իգական անուն
Լուսնթագ - լեռնագագաթ Գեղարքունիքի մարզում, Վարդենիսի լեռների հյուսիսային լանջերին
Յուպիտեր մոլորակի հայերեն անվանումը
Ռեչկա (գյուղ, Կիրովսկի շրջան)

Անվան այլ կիրառումների համար տե՛ս՝ ՌեչկաՌեչկա (ռուս.՝ Речка), գյուղ Ռուսաստանի Լենինգրադի մարզի Կիրովսկի շրջանի կազմում։
Բնակչությունը 2011 թվականին գրանցված տվյալներով կազմում էր 15 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էլս Գարիդելս

Էլս Գարիդելս (կատ.՝ Els Garidells), մունիցիպալիտետ Կատալոնիայում։ Գտնվում է Տառագոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Ալտ Կամպ շրջանում։ Տարածքը կազմում է՝ 3,02 կմ2։ Բնակչությունը՝ 201 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 106 կմ։


== Բնակչություն ==


== Ծանոթագրություններ ==


== Արտաքին հղումներ ==
պաշտոնական կայք
Página web del Ayuntamiento de Garidells
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Información de Garidells en www.altcamp.info Archived 2008-04-13 at the Wayback Machine.
Mapa de Els Garidells en Google Maps
Ջոշուա Ջեքսոն

Ջոշուա Ջեքսոն (անգլ.՝ Joshua Carter Jackson, հունիսի 11, 1978(1978-06-11), Վանկուվեր, Մետրո Վանկուվեր, Բրիտանական Կոլումբիա, Կանադա), կանադա-ամերիկացի դերասան և ռեժիսոր։


== Կենսագրություն ==
Մանկությունը անցկացրել է Կալիֆոռնիայում, բայց ծնողների ամուսնալուծության պատճառով տեղափոխվել է Վանկուվեր իր մոր՝ Ֆիոնայի հետ, նրա հետ մոր մոտ է տեղափոխվել նաև քույրը՝ Աշլեյը։ 8 տարեկանում նա ապրել է Կալիֆոռնիայում, դրանից հետո ընտանիքը վերադառնում է Կանադա, որտեղ տղան 11 տարեկանում որոշում է դառնալ դերասան։ Նրա մայրը Ֆիոնան, ով քաստինքի տնօրեն էր, որոշեց վերցնել որդուն, նա հույսեր չէր կապում որդու հետ, քանի որ դերասանի աշխատանքը այնքան էլ հեշտ չէ, որքան թվում է, որդուն լսելուց հետո նա գաղտնի հիասթափվել էր։ Սակայն Ջոշուան ստանում է առաջարկ կարտոֆիլի չիպսերի հայտնի գովազդում նկարահանվելու, և հենց այս առաջարկի ընդունումից հետո էլ սկսում է նրա կարիերան հեռուստատեսությունում, թատրոնում և կինոյում։ Դերասանին ճանաչում բերեցին երիտասարդական սերիալ «Դոուսոնի ծանոթություններ»-ը և «Հոգով պարող», «Ամերիկանո», «Լարամի ծրագիրը», «Ճիչ 2» կինոները։


== Անձնական կյանք ==
2006 թվականի հունիսին ամուսնանում է դերասան Դիանա Կրյուգերի հետ։


== Ֆիլմագրություն ==
2014 - «Սիրահարները» (սերիալ) / The Affair
2012- «Վեգասի հարստությունը»/ Lay the Favorite
2008- «Մի շաբաթ» / One Week
2008-2013- «Եզր» (հեռուստասերիալ) / Fringe
2008- «Փեղկ»/ Shutter
2007- «Սիեթլի ճակատամարտ» / Battle in Seattle
2006- «Գողերի հրապարակ» (հեռուստասերիալ)/ Capitol Law
2006- «Բոբբի»/ Bobby
2005- «Ստվերային պարողին»/ The Shadow Dancer
2005-«Հյուսիսային լույսեր» / Aurora Borealis
2005- «Անիծյալ»/ Cursed
2005- «Ամերիկանո»/ Americano
2005- «Խելագար մրցավազք»/ Racing Stripes
2003- «Ես սիրում եմ քո աշխատանքը»/ I Love Your Work
2002- «Ինչ-որ աստղի վիճակ»/ Lone Star State of Mind
2002- «Լարամի ծրագիրը»/ The Laramie Project
2001- «Օշուենի 11 ընկերները»/ Ocean’s Eleven
2001- «Օբյեկտների անվտանգությունը»/ The Safety of Objects
2000- «Բամբասանք» / Gossip
2000- «Գանգ»/ The Skulls
1999- «Դաժան խաղեր»/ Cruel Intentions
1998- The Battery
1998- Urban Legend
1998- Apt Pupil
1998-2009- Dawson’s Creek
1997- Scream 2
1997- On the Edge of Innocence
1997- Ronnie & Julie
1996- D3։ The Mighty Ducks
1996- Robin of Locksley
1995- Magic in the Water
1995-2002- The Outer Limits
1994- Andre
1994- D2։ The Mighty Ducks
1993- Digger
1992-The Mighty Ducks
1991-Payoff
1991-Crooked Hearts
1989-2009-The Simpsons


== Ծանոթագրություններ ==


== Արտաքին հղումներ ==
Ջոշուա Ջեքսոնի կենսագրությունը Archived 2016-03-04 at the Wayback Machine.
Ուրմիյազի

Ուրմիյազի (ռուս.՝ Урмиязы, բաշկիրերեն՝ Урмияҙ), գյուղ Ռուսաստանի Բաշկորտոստան հանրապետության Ասկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 599 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գութենեկ

Գութենեկ (գերմ.՝ Guteneck), կոմունա Գերմանիայում՝ Բավարիա երկրամասի Շվանդորֆ շրջանում։
Ենթարկվում է Վերին Պֆալցի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 877 մարդ։ Զբաղեցնում է՝ 35,06 կմ² տարածք։ Պաշտոնական կոդ 09 3 76 133։


== Ծանոթագրություններ ==


== Արտաքին հղումներ ==
Պաշտոնական կայք
Ռոզուել, Նյու Մեքսիկո

«Ռոզուել, Նյու Մեքսիկո» (անգլ.՝ Roswell, New Mexico), ամերիկյան ֆանտաստիկ հեռուստասերիալ, որը նկարահանվել է Մելինդա Մեթցի գրքաշարի հիման վրա և հանդիսանում է «Այլմոլորակայինների քաղաք» (1999-2002) հեռուստասերիալի ռեմեյքը։ Պրեմիերան կայացել է 2019 թվականի հունվարի 15-ին The CW հեռուստաալիքով։
2019 թվականի ապրիլի 24-ին The CW հեռուստաալիքը երկարացրել է այն երկրորդ եթերաշրջանով։ Երկրորդ եթերաշրջանի պրեմիերան նշանակվել է 2020 թվականի մարտի 16-ին, նույն հեռուստաալիքով։


== Սյուժե ==
Լիզ Օրտեխոն վերադառնում է հայրենի քաղաք և հայտնաբերում, որ նրա դպրոցական տարիների սերը իրականում այլմոլորակային է։


== Դերերում ==


== Եթերաշրջաններ ==


== Էպիզոդների ցանկ ==


=== 1 եթերաշրջան (2019) ===


=== 2 եթերաշրջան ===


== Ծանոթագրություններ ==


== Արտաքին հղումներ ==
Պաշտոնական կայքէջ(անգլ.)
Ռիու Գրանդի դու Սուլ նահանգի հարավարևելյան մարզ

Ռիու Գրանդի դու Սուլ նահանգի հարավ-արևելք (պորտ.՝ Mesorregião do Sudeste Rio-Grandense), վարչական մեզոշրջան Բրազիլիայում, մտնում է Ռիու Գրանդի դու Սուլ նահանգի մեջ։ Բնակչությունը կազմում է 942 938 մարդ 2005 թվականի տվյալով։ Զբաղեցված տարածքը 42 539.655 կմ²։ Բնակչության խտությունը 22.2 մարդ/կմ²։


== Վիճակագրություն ==
Համախառն ներքին արտադրանքը կազմել է 8 992 761 119,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 9 715,65 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Ստանիսլավսկու փողոց (Դոնի Ռոստով)

Ստանիսլավսկու փողոց (ռուս.՝ Улица Станиславского), Ռուսաստանի Դոնի Ռոստով քաղաքի հիմնական փողոցներից մեկը։
Տեղակայված է քաղաքի կենտրոնում և նրա հնագույն փողոցներից մեկն է։ Այն սկսվում է Դոնի 5-րդ կորպուսի հրապարակում և ավարտվում Թատերական պողոտայի հետ խաչմերուկում՝ հատելով քաղաքի 23 փողոց։ Ստանիսլավսկու փողոցում անցկացված է տրամվայի գիծ։
Փողոցն անվանվել է ռուս մեծանուն դերասան, ռեժիսոր, թատրոնի ռեֆորմիստ, ռեալիզմի ներկայացուցիչ Կոնստանտին Սերգեևիչ Ստանիսլավսկու (1863-1938) անունով։


== Պատմություն ==
19-րդ դարի սկզբում սա քաղաքի կենտրոնական փողոցն էր։ Սկզբում այն կոչվում էր Պոչտովայա փողոց։ Սա ամենաաշխույժ երկայնական փողոցներից մեկն էր, որտեղ գտնվում էր առաջին քաղաքային փոստային կայանը։ Ուղևորների և այլ մարդկանց կուտակումները, բազմաթիվ փոստային և ուղևորատար կառքերը, ինչպես նաև ծածկասահնակերը փողոցին յուրահատուկ գունեղություն էին հաղորդում։ Հետագայում փողոցը կոչվել է Ստարոպոչտովայա, իսկ 1938 թվականին անվանվել է ռուս մեծանուն դերասան, ռեժիսոր Կոնստանտին Սերգեևիչ Ստանիսլավսկու (1863-1938) անունով։
2017 թվականին սկսվել և 2018 թվականին ավարտվել է Ստանիսլավսկու փողոցի լայնածավալ վերակառուցումը։


== Պատկերասրահ ==
Ստանիսլավսկու փողոց
		
		
		
		
		
		
		
		


== Ծանոթագրություններ ==


== Արտաքին հղումներ ==
Улица Станиславского в Ростове-на-Дону
КОНСТАНТИН СТАНИСЛАВСКИЙ, ВЕЛИКИЙ РЕЖИССЕР И АКТЕР
Большой фоторепортаж реконструкции ул. Станиславского в Ростове
Աստերոիդների ցանկ (174301-174400)

Աստերոիդների ցանկ (174201-174300)  • Աստերոիդների ցանկ  • Աստերոիդների ցանկ (174401-174500)
 Աստերոիդների ցանկ (174201-174300)  • Աստերոիդների ցանկ  • Աստերոիդների ցանկ (174401-174500)
Թոնուս

Թոնուս, գյուղ Արևմտյան Հայաստանում, Սեբաստիայի վիլայեթի Թոնուսի գավառակում։


== Բնակչություն ==
Հայաբնակ էր մինչև 1915 թվականի Մեծ եղեռնը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Լաևա

Անվան այլ կիրառումների համար տե՛ս՝ Լաևա (այլ կիրառումներ)Լաևա (էստ․՝ Laeva), գյուղ Էստոնիայի Տարտումաա նահանգի Լաևա շրջանում։
2011 թվականի տվյալներով գյուղում բնակվում էր 413 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սաբատինա Ջեյմս

Սաբատինա Ջեյմս, նաև` Սաբատինա (գերմ.՝ Sabatina James, 1982, Dhadar, Nasirabad Division, Բելուջիստան, Պակիստան), ավստրիացի-պակիստանցի գրող։ Նրա աշխատանքներն ինքնակենսագրական են և մանրամասնորեն նկարագրում են նրա` իսլամից կաթոլիկությանն անցնելուն։


== Վաղ կյանք ==
Մինչև 10 տարեկանը Սաբատինան որպես մուսուլման ապրել է իր ընտանիքի հետ Դհադարում, Պակիստանում, մինչև ընտանիքի Լինց (Ավստրիա) տեղափոխվելը։ Սաբատինան արագ ներգրավվել ու ձուլվել է ավստրիական հասարակությանը։ Նրա ծնողները դժգոհ էին այս փաստից, քանի որ Ավստրիան ընկալում էին որպես ժամանակավոր բնակավայր։ Քանի որ աղջկա հանդեպ կիրառվող խստությունն անօգուտ էր, ընտանիքը որոշում է նրան ուղարկել Լահոր` ամուսնացնելու նրան իր զարմիկի հետ։ Նրա ծնողները թողնում են նրան Պակիստանում, որտեղ նրան ստիպում են գնալ մեդրեսե։ Ջեյմսը նախ համաձայնում է իր զարմիկի հետ ամուսնությանը` Ավստրիա վերադառնալու հնարավորության համար։ Հայտնվելով Ավստրիայում` նա հրաժարվում է ամուսնությունից։ Նրա ընտանիքը սպառնում է սպանել նրան, այսպիսով նա ստիպված է լինում թաքնվել ու նոր ինքնություն ձեռք բերել։ Արդյունքում նա կապերը խզում է իր ընտանիքի հետ։


== Փախուստ ==
Սաբատինան քնում է ապաստարաններում և աշխատում է Լինցի սրճարաններից մեկում։ Նրա ծնողները հետևում են նրա և ճնշում գործադրում` ստիպելով ամուսնանալ։ Ջեյմսն իր ընկերների օգնությամբ փախչում է Վիեննա։ Այստեղ նա սկսում է նոր կյանք` փոխելով իր անունն ու կաթոլիկություն ընդունելով։ Նա գիրք է գրում իր փորձառության մասին, և նրա ծնողները դատական հետապնդում են սկսում զրպարտության համար։ Դատարանը նրա օգտին որոշում է կայացնում։ Սաբատինան մկրտվել է փոքր գյուղական եկեղեցում։


== Կարիերա ==
Ջեյմսը կանանց իրավունքների պաշտպան Terre des Femmes կազմակերպության դեսպանն է։ 2006 թվականից նրա կազմակերպությունը պայքարում է մուսուլման կանանց հավասար իրավունքների համար։


== Աշխատանքներ ==
Sabatina. From Islam to Christianity – a death sentence, 2003.
Thou shalt die for your happiness. Caught between two worlds, 2004.
Tears wedding, 2006.
My Fight for Faith and Freedom, 2010, 9781607477181.
Only the truth makes us free: My Life between Islam and Christianity, Pattloch 12 September 2011, 3629023088.


== Ծանոթագրություններ ==


== Արտաքին հղումներ ==
German National Library
http://sabatina-ev.de/ Սաբատինա Ջեյմս. պաշտոնական կայք
Զապադինցի (գյուղ, Լետիչևի շրջան)

Անվան այլ կիրառումների համար տե՛ս՝ ԶապադինցիԶապադինցի (ուկրաիներեն՝ Западинці), գյուղ Ուկրաինայի Խմելնիցկիի մարզի Լետիչևի շրջանում։
2001 թվականի տվյալներով Զապադինցի գյուղում բնակվում էր 395 մարդ։ Բնակավայրը զբաղեցնում է 1847 կմ² տարածք։ Բնակչության խտությունը կազմում էր 213,86 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շաքեն Նիյազբեկով

Շաքեն Նիյազբեկով (ղազ.՝ Шәкен Оңласынұлы Ниязбеков 1938, հոկտեմբերի 12, Թարազ - 2014, օգոստոսի 16, Ալմաթի), ղազախ նկարիչ, դիզայներ, Ղազախստանի դրոշի հեղինակը։


== Կենսագրություն ==
Շաքեն Նիյազբեկովը ծնվել է 1938 թվականին, Թարազում։ Միջնակարգն ավարտելուց հետո ընդունվել է Լենինգրադի առևտրա-արդյունաբերական քոլեջ։ Ուսանողական տարիներին մասնակցել է Էրմիտաժի թանգարանում իրականացվող, Իսակևի տաճարի և Պետերգոֆ պալատի վերականգնողական աշխատանքներին։
Շաքեն Նիյազբեկովը Ղազախստանի դրոշի հեղինակն է։ Ղազախական Հանրապետության ազգային դրոշի համար առաջարկված 600 աշխատանքներից ընտրվել է նրա նախագիծը։


== Ծանոթագրություններ ==


== Արտաքին հղումներ ==
Akim`s administration of Auezov district homepage
The Embassy of the Republic of Kazakhstan in the UK homepage
Ալեքսանդր Բորոդին

Ալեքսանդր Պորֆիրևիչ Բորոդին (ռուս.՝ Александр Порфирьевич Бородин, հոկտեմբերի 31 (նոյեմբերի 12), 1833, Սանկտ Պետերբուրգ, Ռուսական կայսրություն[…] - փետրվարի 15 (27), 1887[…], Սանկտ Պետերբուրգ, Ռուսական կայսրություն[…]), ռուս երգահան, գիտնական՝ քիմիկոս և բժիշկ, «Հզոր խմբակ»-ի անդամ։ «Իշխան Իգոր» («Князь Игорь» (1869 - 1887)) օպերայի հեղինակ։ Ռուսական էպիկական սիմֆոնիզմի հիմնադիր։


== Կենսագրություն ==
Ալեքսանդր Բորոդինը ծնվել է 1833 թվականի հոկտեմբերի 31-ին Սանկտ Պետերբուրգում։ 1856 թվականին ավարտել է Բժշկավիրաբուժական ակադեմիան (1877 թվականից՝ ակադեմիկոս)։ 1874 թվականից ղեկավարել է Բժշկավիրաբուժական ակադեմիայի քիմիական լաբորատորիան ։ 19-րդ դարի 50-ական թվականներին սկսել է գրել ռոմանսներ, դաշնամուրային պիեսներ։ 1862 թվականին ծանոթացել է Միլի Բալակիրևի հետ, անդամագրվել նրա խմբակին («Հզոր խմբակ»), ուր և ձևավորվել են Բորոդինի երաժշտագեղագիտական հայացքները։
Բորոդինի առավել նշանակալից ստեղծագործությունը «Իշխան Իգոր» օպերան է (1868-1887, որը Բորոդինի մահվանից հետո ավարտել և գործիքավորել են Նիկոլայ Ռիմսկի-Կորսակովն ու Ալեքսանդր Գլազունովը, բեմ․ 1890, Պետերբուրգի Մարիինյան թատրոն)։ Բորոդինը ռուսական դասական սիմֆոնիայի (գրել է երկու սիմֆոնիա, 1867 և 1876՝ «Դյուցազնական») ու կվարտետի (երկու կվարտետ, 1879 և 1881) ստեղծողներից է։ Ռոմանսի ժանրում առաջինն է ներմուծել ռուսական դյուցազնական կերպարներ, արծարծել է 1860-ական թվականների ազատագրական գաղափարները։ Բորոդինի ավանդույթները շարունակել են խորհրդային կոմպոզիտորները (Սերգեյ Պրոկոֆև, Յուրի Շապորին, Արամ Խաչատրյան և ուրիշներ)։ «Իշխան Իզոր» օպերան առաջին անգամ Հայաստանում ամբողջությամբ բեմադրվել է 1949 թվականին, Երևանի Ալ․ Սպենդիարյանի անվան օպերայի և բալետի թատրոնում։ Բորոդինը քիմիայի գծով 40-ից ավելի գիտական աշխատությունների հեղինակ է։ 1862 թվականին ստացել է առաջին ֆտորօրգանական միացությունը՝ ֆտորային բենզոլը։


== Ծանոթագրություններ ==


== Գրականություն ==
Хубов Г․, "А․ П․ Бородин", Москва, 1933
Фигуровский А․ Н․, Соловьев Ю․ И․, "А․ П․ Бородин", Москва—Ленинград, 1950 (библиографический список работ по химии)․


== Արտաքին հղումներ ==
Музыкальная энциклопедия, М.: Большая советская энциклопедия, том 1. М., 1973.
Ալեքսանդր Բորոդինի կյանքն ու ստեղծագործական ուղին (ռուս.)
Ալեքսանդր Պորֆիրևիչ Բորոդինի կենսագրությունը Archived 2012-01-04 at the Wayback Machine. (ռուս.)
«Իշխան Իգոր» օպերայի հակիրճ բավանդակություն (ռուս.)
Կյապեսելգա

Կյապեսելգա (ռուս.՝ Кяппесельга, ֆիններեն՝ Käppäselkä), գյուղ Ռուսաստանի Կարելիայի հանրապետության Կոնդոպոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 622 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հեթում Պատմիչ

Հեթում Պատմիչ (հոգևոր անունը՝ Անտոն, մոտ 1235 - 1308, Պուատիե), 13-14-րդ դարերի Կիլիկյան Հայաստանի պատմագիր, պետական գործիչ։ Հեթումյանների տոհմից։ 1294-1305 թվականներին՝ հայոց սպարապետ։ Մի շարք հաղթական ճակատամարտեր է մղել հարևան մուսուլմանական իշխանությունների (հատկապես Եգիպտոսի սուլթանության) դեմ։ 1305 թվականին սպարապետությունը հանձնել է իր որդի Օշինին, ընդունել կաթոլիկություն և մեկնել Կիպրոս՝ կրոնավորելու։ 1307 թվականին, Կղեմես V պապի հանձնարարությամբ, գրել է թաթար-մոնղոլների պատմությունը, որն արժեքավոր տեղեկություններ է պարունակում միջնադարյան Արևելքի, Հայաստանի, Կովկասի ու հարակից երկրների մասին։ Միջնադարյան ֆրանսերենով գրած նրա երկը վերածվել է լատիներենի, հետագայում թարգմանվել ֆրանսերեն, իտալերեն, անգլերեն, հոլանդերեն և այլն։ 1842 թվականին Մ. Ավգերյանը լատիներենից գրաբար է թարգմանել Հեթումի երկը՝ դրան կցելով Հեթումի անունով հայտնի ժամանակագրությունը, որն ընդգրկում է կարևոր տեղեկություններ Հայաստանի և ասիական ու եվրոպական մի շարք պետությունների 1096-1307 թվականների պատմությունից։


== Ծանոթագրություններ ==


== Գրականություն ==
Ալիշան Ղ., Հայապատում, Վնտ., 1901։
Абгарян Г.В., Архетип "Татарской хроники" Гетума, использованный “Любексой хронике” Детмара, ՊԲՀ, 1978, № 1
Զանզիբար (քաղաք)

Անվան այլ կիրառումների համար տե՛ս՝ ԶանզիբարԶանզիբար (սվահիլի՝ Jiji la Zanzibar, անգլ.՝ Zanzibar City, արաբ․՝ مدينة زنجبار‎‎), քաղաք Տանզանիայում, Զանզիբար կղզու արևմտյան ափին։ Ինքնավար Զանզիբարի և նրա վարչական միավորների՝ Արևմտյան Զանզիբարի շրջանները և Զանզիբար քաղաքի շրջանների վարչական կենտրոնը։

Զանզիբար քաղաքը բաղկացած է երկու հիմնական մասից՝ Սթոն թաունից (անգլ.՝ Stone town, հայերեն՝ Քարե քաղաք) և Նգամբոյից։ Երկու մասերը բաժանված են ջրային տարածքով, այժմ կոչվում է Քրիք մեծ ճանապարհ։ Սթոն թաունը քաղաքի պատմական միջուկն է, Զանզիբարի սուլթանության նախկին մայրաքաղաքը։ Այն իր յուրահատուկ ճարտարապետության և մշակույթի շնորհիվ 2000 թվականին հռչակվել է ՅՈւՆԵՍԿՕ-ի Համաշխարհային ժառանգության օբյեկտ։ Նգամբոն շատ ավելի մեծ, ժամանակակից քաղաք է, որը զարգացել է Սթոուն Թաունի շուրջը, Զանզիբարի հեղափոխությունից հետո, մեծ բազմաբնակարան շենքերով։ 
Քաղաքի մեծ մասը կառուցված է արաբական տների ոճով՝ մարջանաքարից և իրենից նեղ փողոցների լաբիրինթոս էր ներկայացնում։ Տանիքներով երկհարկ և եռահարկ տները միացված են ամուր պատով բակի շուրջը, ներկված փեղկերով և վանդակաճաղերով, փորագրված դռներով՝ ձկների, լոտոսի և շղթաների խորհրդանշական պատկերներով։


== Բնակչություն ==
Բնակչությունը (Զանզիբար քաղաքի շրջանում (սուահիլի Մժինի («Քաղաք») կամ Jiji la Zanzibar («Զանզիբարի քաղաք»)) կազմել է 205 870 (2002), 256 543 (2008), 129 097  (2009), իսկ 2012 թվականի տվյալներով շուրջ 223 033 մարդ։


== Պատմություն ==

1592 թվականին առաջին անգլիական նավակը հասավ նավահանգիստ։ 1824 թվականին Սաիդ բին Սուլթանը Օմանը Օման քաղաքը հիմնադրեց իր թագավորության մայրաքաղաք։ Քաղաքը ստրկության վայր էր, ստրուկների առևտրի համար Արևելյան Աֆրիկայի հիմնական նավահանգիստներից մեկը։ 1840-1856 թվականներին Սաիդ իբն Սուլթանի օրոք սուլթանության մայրաքաղաքներն էին Մասկատը և Օմանը։1846 թվականին կղզին ուներ 360,000 ստրուկ 450,000 բնակչի համար։ 1866 թվականին բրիտանացի հետազոտող Դեյվիդ Լիվինգսթոնը (1813–1873) մնաց Զանզիբարում՝ իր վերջին արշավախումբը դեպի Տանզանիա պատրաստելու համար։ 1892 թվականին Զանզիբարը հայտարարվեց ազատ նավահանգիստ։


== Կլիմա ==
Զանզիբար քաղաքն ունի արևադարձային կլիմա, որը շատ նման է ամբողջ Ունգուջա կղզու կլիմային և մի փոքր ավելի տաք է, քան Պեմբայում։ Այս կլիման դասակարգվում է որպես  Հասարակածային մուսոնային կլիմա (Կյոպպենի կլիմաների դասակարգում (անգլ.՝ Köppen climate classification): Զանզիբար քաղաքի միջին ջերմաստիճանը 26,9°C է (80,4°F): Միջին տարեկան տեղումները կազմում են 1,512 մմ։ Ամսական միջին ջերմաստիճանը սովորաբար տատանվում է 25.1°C-ից 28.8°C-ի սահմաններում (77.2 և 83.8°F): Առավել շատ անձրևում է մարտից մայիս ընկած ժամանակահատվածում, իսկ ավելի քիչ անձրևները՝ նոյեմբերից դեկտեմբեր ընկած ժամանակահատվածում։ Ավելի չոր ամիսներն են հունվարը, փետրվարը։


== Կրթություն ==
Զանզիբարի համալսարանը գտնվում է Տունգուում և հիմնադրվել է 2002 թվականին։


== Ծանոթագրություններ ==
Յանջիլի

Յանջիլի, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Եֆրեմովկա (գյուղ, Պոչինկովսկի շրջան)

Անվան այլ կիրառումների համար տե՛ս՝ Եֆրեմովկա (այլ կիրառումներ)Եֆրեմովկա (ռուս.՝ Ефремовка), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)